
        ROMÂNIA                                                                                  

JUDEȚUL BISTRIȚA – NĂSĂUD                                                       

CONSILIUL LOCAL AL COMUNEI FELDRU
HOTĂRÂRE

privind aprobarea  Regulamentului de organizare și funcționare a serviciului public de salubrizare, respectiv activitățile de colectare, transport,  stocare temporară,  transfer, sortare, tratare, neutralizare depozitare a deșeurilor municipale, inclusiv deseuri periculoase din deșeuri menajere, managementul Stațiilor de Transfer, al Centrelor de Colectare  și Managementul şi Operarea Centrului de Management Integrat al Deşeurilor Tărpiu din județul Bistrița-Năsăud, forma consolidată 2026

         Consiliul Local al comunei Feldru întrunit în ședința ordinară în prezența a 15  consilieri.
         Având în vedere:

         - Referatul de aprobare al Primarului nr. 5838 din 22/06.2026;

         - Raportul nr. 5839 din 22.06.2029 întocmit de viceprimarul Sălvan Ioan-Gabriel;

         - Hotărârea nr. 16 din 28.02.2008 a Consiliului local Feldru privind asocierea în cadrul Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud;

         - Hotărârea A.G.A. A.D.I. Deșeuri Bistrița-Năsăud nr. 159 din 03.12.2018 privind atribuirea și încheierea Contractului „Delegarea prin concesiune a serviciului public de salubrizare respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud” către operatorul declarat câștigător al licitației publice, conform Raportului procedurii nr. 1006 din 18.10.2018;

         - Adresa nr. 1137 din data de 04.05.2026 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud, înregistrată la sediul primăriei comunei Feldru sub nr. 4067 din 06.05.2026
         - Notă de fundamentare nr. 12 din 04.05.2026 a aparatului tehnic al A.D.I. Deșeuri Bistrița-Năsăud privind aprobarea Regulamentului serviciului de salubrizare al județului Bistrița-Năsăud- forma consolidată, 2026;
         - Avizul nr. _____din 26.06.2026 al Comisiei de specialitate.

         În baza prevederilor:

         - Deciziei de punere în aplicare (UE) 2019/1004 a Comisiei din 7 iunie 2019 de stabilire a normelor pentru calculul, verificarea și raportarea datelor privind deșeurile în conformitate cu Directiva 2008/98/CE;

         - Ghidului privind compostarea individuală în gospodăriile din zonele urbane și rurale, elaborat ca parte a Contractului-cadru de sprijinire a Echipei Băncii Europene de Investiții (BEI) de suport consultativ privind proiectele din sectoarele Mediu și Energie, respectiv Contractul de asistență tehnică AA-010820-001 „Suport pentru consolidarea capacității instituționale a Asociațiilor de Dezvoltare Intercomunitară din domeniul deșeurilor” semnat cu Mott MacDonald în calitate de Consultant;

         - Planului Național de Gestionare a Deșeurilor, revizuit - 2026.

         - Art. 17, alin. (5), lit. a) și art. 33, alin. (1), (3) și (4) din OUG nr. 92/2021 privind regimul deşeurilor, cu modificările și completările ulterioare.

         - Art. 106 din Legea nr. 100/2016 privind concesiunile de lucrări şi concesiunile de servicii.

         - Art. 8, alin. (3), lit. d^2) și art. 10 alin. (5), din Legea nr. 51/2006, Legea serviciilor comunitare de utilități publice, republicată, cu modificările și completările ulterioare.

         - Art. 2, alin. (5), lit. c) și d) și alin. (10), art. 6, alin. (1), lit. j) din Legea nr. 101/2006, republicată;

         - Art. 5, alin. (2), lit. l), art. 16, alin. (3) lit. c), lit. e) și art. 17, alin. (1), lit. d) și alin. (2), lit. d) din Statutul actualizat al A.D.I Deșeuri Bistrița Năsăud;

         - Contractului de Asociere încheiat între Județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea proiectului „Management integrat al deșeurilor în județul Bistrița-Năsăud”, la data de 10.04.2008, cu modificările și completările ulterioare;

         - Art. 7 din Legea nr. 52/2003 privind transparenţa decizională în administraţia publică.

         În temeiul prevederilor: 

         - Art. 129, alin. (1), alin. (2), lit. b) - d), alin. (4), lit. e), alin. (7), lit. n), art. 139, alin. (1), art. 196, alin. (1), lit. a) din Ordonanţa de Urgenţă  nr. 57/2019 privind Codul administrativ.
H O T Ă R Ă Ş T E :

         Art. 1. Se aprobă Regulamentul de organizare și funcționare a serviciului public de salubrizare, respectiv activitățile de colectare, transport,  stocare temporară,  transfer, sortare, tratare, neutralizare depozitare a deșeurilor municipale, inclusiv deseuri periculoase din deșeuri menajere, managementul Stațiilor de Transfer, al Centrelor de Colectare  și Managementul şi Operarea Centrului de Management Integrat al Deşeurilor Tărpiu din județul Bistrița-Năsăud, forma consolidată 2026, în forma prevăzută în Anexa nr. 1 la prezenta hotărâre.
         Art. 2. Regulamentul de organizare și funcționare a serviciului public de salubrizare, respectiv activitățile de colectare, transport,  stocare temporară,  transfer, sortare, tratare, neutralizare depozitare a deșeurilor municipale, inclusiv deseuri periculoase din deșeuri menajere, managementul Stațiilor de Transfer, al Centrelor de Colectare și Managementul şi Operarea Centrului de Management Integrat al Deşeurilor Tărpiu din județul Bistrița-Năsăud, menționat la art. 1 din prezenta hotărâre, va înlocui Regulamentul prevăzut ca Anexă la Hotărârea Consiliului Local al comunei nr. 61 din 30.12.2025. 

         Art. 3. Se aprobă încredinţarea mandatului special domnului Opriș Ioan-Dan în calitate de reprezentant al comunei Feldru în Adunarea Generală a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud, să voteze aprobarea Regulamentului de organizare și funcționare a serviciului public de salubrizare din județul Bistrița-Năsăud, pe seama şi în numele comunei Feldru, în conformitate cu cele prevăzute la Art. 1 și Art. 2  din prezenta hotărâre.

         Art. 4. Cu ducerea la îndeplinire a prezentei hotărâri se încredinţează:

              - Primarul comunei Feldru,
         Art. 5. Prezenta hotărâre se comunică:

              - Instituţiei Prefectului-Judeţul Bistriţa-Năsăud. 
              - Asociaţiei de dezvoltare intercomunitară pentru gestionarea integrată a deșeurilor municipale în județul Bistrița-Năsăud.
              - Primarului comunei Feldru.
              - Persoanei nominalizate la Art. 3 din prezenta Hotărâre
         Art. 6. Prezenta hotărâre a fost adoptată cu 15 voturi „pentru” 0 voturi „împotrivă” 0 „abțineri” din 15 consilieri prezenţi.

JUDEŢUL BISTRIŢA-NĂSĂUD

 CONSILIUL LOCAL FELDRU                                                           

         Nr. 12 din 04.05.2026

Notă de fundamentare

Privind aprobarea Regulamentului de organizare și funcționare a serviciului public de salubrizare, respectiv activitățile de colectare, transport,  stocare temporară,  transfer, sortare, tratare, neutralizare depozitare a deșeurilor municipale, inclusiv deseuri periculoase din deșeuri menajere, managementul Stațiilor de Transfer, al Centrelor de Colectare  și Managementul şi Operarea Centrului de Management Integrat al Deşeurilor Tărpiu din județul Bistrița-Năsăud, forma consolidată 2026

         Ținând cont de:

         - Modificările introduse în viitorul Plan Național de Gestionare a Deșeurilor (reviziile 28.01.2026 și 08.04.2026)

         - Decizia etapei de încadrare privind PNGD și Raportul de mediu asupra acestuia;  

         - Planul de măsuri discutat în cadrul ședinței AGA ADI Deșeuri BN din data de 20.01.2026;

         - Hotărârea AGA ADI Deșeuri Bistrița-Năsăud nr. 6 din 28.04.2026;

         - Măsurile trasate de către Comisariatul Județean al Gărzii Naționale de Mediu în cadrul controalelor tematice din anul 2025.
         A devenit obligatorie modificarea Regulamentului de organizare și funcționare al serviciului public de salubrizare, în vederea introducerii prevederilor referitoare la colectarea separată a deșeurilor biodegradabile din mediul urban, zona de blocuri, modalitatea de gestionare a acestei fracții de deșeuri în zonele de case, atât din mediul uban, cât și din mediul rural, dar și a prevederilor referitoare la modalitatea de gestionare a deșeurilor reciclabile din sticlă, în contextul reducerii cantităților urmare a impactului SGR și a deșeurilor textile, suplimentar față de modalitatea deja implementată, în conformitate cu Hotărârea AGA ADI  nr. 6 din 28.04.2026.

         Având în vedere aspectele invocate mai sus, introducerea colectării separate a deșeurilor biodegradabile a fost analizată atât din perspectiva aspectelor legale, dar și cu luarea în considerare a aspectelor tehnico-economice și procedurale.

         Din prisma instalațiilor de tratare existente la acest moment la nivelul SMID Bistrița-Năsăud, este foarte important să avem în vedere faptul că Stația de compostare din incinta CMID Tărpiu nu poate asigura tratarea tuturor categoriilor de deșeuri biodegradabile, astfel încât să asigure un nivel înalt în ceea ce privește siguranța sănătății și a mediului înconjurător. Această instalație a fost proiectată și finanțată pentru tratarea deșeurilor biodegradabile, predominant vegetale, nu și pentru tratarea resturilor alimentare. 

         Astfel, introducerea colectării deșeurilor biodegradabile, pentru toate subcategoriile nu se poate realiza până la momentul construirii și punerii în funcțiune a unei instalații integrate de tratare a deșeurilor care să asigure tratarea anaerobă a acestei categorii de deșeuri, fără riscuri asupra contaminării mediului. 
         Introducerea colectării separate a deșeurilor biodegradabile se realizează în vederea punerii în aplicare a art. 33, alin. (1) al OUG nr. 92/2021 privind regimul deeșeurilor însă, în contextul actual, atât de la nivelul județului, cât și de la nivel național și european, este necesară luarea în considerare a tuturor factorilor care pot influența procesul decizional. 

         Astfel, așa cum am mai precizat, art. 33, alin. (1) al OUG nr. 92/2021, are în vedere prioritizarea introducerii colectării separate și a reciclării la sursă a biodeșeurilor, adică, a compostării individuale. 

         Această măsură reiese foarte clar și din alin. (3) și (4) ale aceluiași articol:
„(3) Autoritatea publică centrală pentru protecția mediului adoptă sau, după caz, propune prin intermediul ghidurilor/ ordinelor de ministru/hotărârilor de Guvern măsuri adecvate în conformitate cu art. 4 și 21, pentru a:

         a) încuraja reciclarea, inclusiv compostarea și fermentarea biodeșeurilor, într-un mod care asigură un înalt nivel de protecție a mediului, rezultatele acestei reciclări respectând standarde relevante de înaltă calitate;

         b) încuraja producerea de compost în gospodării;

         c) promova utilizarea unor materiale produse din biodeșeuri.

  (4) Metodologia de calcul al biodeșeurilor municipale separate și reciclate la sursă prevăzută la alin. (1) este descrisă în anexa nr. II la Decizia de punere în aplicare (UE) 2019/1.004 a Comisiei din 7 iunie 2019 de stabilire a normelor pentru calculul, verificarea și raportarea datelor privind deșeurile în conformitate cu Directiva 2008/98/CE a Parlamentului European și a Consiliului și de abrogare a Deciziei de punere în aplicare C(2012) 2.384 a Comisiei.”

         În viitorul Plan Național de Gestionare a Deșeurilor care se află în procedură de aprobare, se clarifică aspectele legate de introducerea colectării separate a deșeurilor biodegradabile, prevederi care de cele mai multe ori lăsau loc de interpretare.

         În prezent, în documentul programatic sunt introduse obiective clare, ca rate de capturare pentru acestă categorie de deșeuri, cu o creștere etapizată de la 15% în 2026 la 75% în 2035 pentru mediul urban și de la 10% în 2026 la 40% în 2035 pentru mediul rural. Așa cum reiese din aceste obiective, coroborare cu alți indicatori și măsuri din documentul programatic, pentru anumite categorii de generatori, introducerea colectării deșeurilor prin operatorii de salubrizare, nu reprezintă o soluție optimă din punct de vedere tehnico-operațional și economic.

         De exemplu, se prevede clar faptul că, pentru unitățile administrativ-teritoriale sub 2.000 de locuitori, acest flux de deșeuri nu va fi operațional, cel puțin pentru perioada de prognoză, până în 2035. 

         Etapizarea introducerii colectării prin serviciul de salubrizare a biodeșeurilor, vine și în contextul inexistenței unor instalații conforme de tratare la nivel național care să asigure eficiență și siguranță asupra sănătății și mediului. De asemenea, crearea unui nou flux de deșeuri nu este privită ca benefică și în contextul asumării de către România a obiectivelor europene privind reducerea emisiilor de carbon, iar un flux de colectare care implică utilaje, consum de combustibili fosili și nu asigură neapărat o eficiență atât din prisma obiectivelor, cât și din prisma sustenabilității economice, conduce automat și la încălcarea răspunderii pe care ne-am asumat-o ca stat membru în alte sectoare de protecția mediului.

         În contextul în care, atât OUG nr. 92/2021, cât și viitorul PJGD, prevăd în clar promovarea compostării individuale și încurajarea utilizării compostului, și ca măsură de îmbunătățire a solului (degradat atât din agricultura intensivă dar și din efectele schimbărilor climatice), pentru respectarea obligațiilor de a introduce colectarea separată a deșeurilor biodegradabile se vor lua măsuri etapizate, așa cum s-a decis și în ședința AGA ADI Deșeuri Bistrița-Năsăud din data de 28.04.2026.

         Astfel, acest flux separat de colectare prin serviciul de salubrizare va fi introdus cu prioritate în mediul urban, zonele de blocuri, unde nu există posibilitatea reciclării la sursă / compostării individuale, în vederea asigurării ratei de capturare de 15% în anul 2026, rată care va crește progresiv până la 45% în 2030 și 75% în 2035, cu mențiunea faptului că, aceste procente se aplică la cantitatea de deșeuri biodegradabile conținute în deșeurile municipale, rezultate în urma determinărilor de compoziție și nu la întreaga cantitate de deșeuri generate.

         Pentru zonele de case, atât din mediul urban, cât și din mediul rural, gestionarea deșeurilor biodegradabile se va face prin promovarea compostării individuale, pentru care se vor lua măsuri intense de informare și se vor aplica procedurile de cuantificare a cantităților în conformitate cu art. 33, alin. (4) din OUG nr. 92/2021 și cu prevederile viitorului PNGD care prevăd expres metodologia din Decizia UE 1004/2019. 

         Pentru punerea în aplicare a acestei metodologii, a fost elaborată în introdusă în Anexa nr. 9 a regulamentului de salubrizare „Metodologia privind monitorizarea și determinarea cantităților de biodeșeuri compostate individual”, pentru ca acele cantități de deșeuri biodegradabile reciclate la sursă să poată fi cuantificate și raportate.

         Totodată, râmăn în vigoare în cadrul Regulamentului și al Contractului modalitățile de gestionare a deșeurilor vegetale, deja implementate. Prin urmare, utilizatorii serviciului din mediul urban și rural zonele de case, dar și cei din zonele de blocuri sau agenții economici și instituțiile publice, pot preda gratuit deșeurile biodegradabile predominant vegetale și în cadrul celor două campanii anuale (primăvara și toamna), sau le pot colecta separat și preda gratuit operatorului în centrele de colectare / stațiile de transfer, sau pe bază de comandă, contra-cost.


Cu toate că noul PNGD prevede dotarea gospodăriilor individuale cu unități de compostare individuală, acestă măsură are ca termen anul 2030, iar compostarea deșeurilor biodegradabile în grămadă nu este interzisă de nicio normă națională sau europeană. 

         În concluzie, în ceea ce privește gestionarea deșeurilor biodegradabile, modificarea Regulamentului de salubrizare și implicit a serviciului implică două măsuri generale:

         - Introducerea colectării separate în zonele de blocuri din urban prin operatorul de salubrizare;

         - Promovarea reciclării la sursă/ compostării individuale, în zonele de case din mediul urban și mediul rural.

         În legătură cu aceste decizii, în cadrul regulamentului de salubrizare au fost modificate toate articolele care făceau referire la această fracție de deșeuri, de la modalitatea de gestionare, infrastructură de colectare, frecvențe și modalitatea de tratare.  

         Așa cum am mai precizat, în contextul actual, la nivelul AGA ADI s-a luat decizia reducerii frecvenței de colectare a deșeurilor reciclabile din sticlă, având în vedere diminuarea cantităților colectate, urmare a impactului SGR. 

         Această măsură este luată și în vederea optimizării costurilor, având în vedere contextul socio-economic actual. Inclusiv viitorul PNGD ia în considerare o astfel de măsură la nivel național, prin trecerea de la colectarea sticlei de la sistemul din poartă în poartă, la platforme de colectare sau prin campanii de colectare, până la nivelul anului 2027.

         Așadar, în Regulamentul de salubrizare au fost operate modificări în toate articolele cu referire la acest flux de colectare separată.

         În ceea ce privește gestionarea deșeurilor textile, așa cum am mai precizat, sistemul de colectare actual, este implementat în conformitate cu prevederile Ordinului ANRSC nr. 97/2025 și cu Sistemul de colectare propus la nivel național care se regăsește în Planul Național de Gestionare a Deșeurilor, intrat în procedură de aprobare, și anume, prin campanii periodice. 

         Însă, pentru a asigura punerea în aplicare a măsurilor trasate prin controalele tematice din anul 2025, s-a decis trecerea de la colectarea deșeurilor textile prin campanii periodice, la colectarea prin introducerea unui nou flux de colectare separată cu o frecvență de o dată la trei luni, atât în mediul urban, cât și în mediul rural. De asemenea, în regulamentul de salubrizare a fost introdusă și varianta ca autoritățile publice locale să achiziționeze și să amplaseze pe domeniul public al UAT-urilor și containere specifice pentru deșeurile textile, luând în considerare și includerea prevederilor referitoare la modalitatea de colectare a acestor containere.

         Toate măsurile care au devenit incidente, au fost incluse în secțiunile și articolele corespondente din Regulamentul de salubrizare. 

         Introducerea colectării separate a deșeurilor biodegradabile din mediul urban zonele de blocuri a implicat și includerea în Anexa nr. 6 a Regulamentului- procedura pentru facturare, a formulelor de facturare pentru acest nou flux, atât pentru operatorul de colectare, cât și pentru operatorul CMID.

         De asemenea, așa cum am mai precizat, în vederea cuantificării cantităților de biodeșeuri compostate individual, a fost completată și Anexa nr. 9 a Regulamentului -  Procedura de compostare a deșeurilor biodegradabile în gospodăriile individuale, cu metodologia privind monitorizarea și determinarea cantităților de biodeșeuri compostate individual.

         Toate modificările operate în Regulamentul de organizare și funcționare a serviciului public de salubrizare din județul Bistrița-Năsăud sunt evidențiate distinct în structura actului adițional nr. 10 la contractul de concesiune nr. 1277/2018, pentru ca acesta să facă obiectul aprobării și să devină, conform procedurilor legale, anexă a Contractului. 

         În contextul celor prezentate în prezenta Notă de fundamentare, propunem organelor deliberative ale autorităților administrației publice locale, membre ADI Deșeuri Bistrița-Năsăud, spre aprobare și acordare a mandatului special reprezentantului în AGA ADI Deșeuri Bistrița-Năsăud, Regulamentul serviciului public de salubrizare din județul Bistrița-Năsăud, în forma consolidată, regulament care să fie anexat celor două contracte de delegare din cadrul SMID Bistrița-Năsăud.

